
Področje dela: javna naročila
Želite s svojim znanjem soustvarjati projekte, ki pomembno vplivajo na kakovost bivanja ljudi v Sloveniji?
Stanovanjski sklad Republike Slovenije je osrednja javna institucija na področju stanovanjske politike. S svojim delom ustvarjamo pogoje za večjo dostopnost kakovostnih stanovanj ter prispevamo k izboljšanju kakovosti bivanja v Sloveniji
V našo ekipo vabimo izkušenega strokovnjaka oziroma strokovnjakinjo s področja javnega naročanja, ki ga odlikujejo strokovnost, odgovornost, samostojnost in želja po sodelovanju pri zahtevnih razvojnih projektih.
Zakaj se pridružiti Stanovanjskemu skladu RS?
Pri nas boste del organizacije z jasnim poslanstvom in dolgoročno vizijo. Cenimo strokovno znanje, odgovorno delo in predvsem sodelovanje ter zaposlenim zagotavljamo okolje, kjer lahko razvijajo svoje kompetence in aktivno prispevajo k izboljšavam.
Ponujamo vam:
· zaposlitev za nedoločen čas s 6-mesečnim poskusnim delom,
· stabilno in varno delovno okolje v ugledni javni instituciji,
· redno in konkurenčno plačilo v skladu s sistemom plač javnega sektorja,
· delo na zanimivih in družbeno pomembnih projektih,
· prijetno, strokovno in sodelovalno delovno okolje,
· možnost strokovnega razvoja, dodatnih izobraževanj in usposabljanj,
· jasno opredeljene možnosti napredovanja,
· ravnotežje med poklicnim in zasebnim življenjem,
· možnost dela od doma po uspešno zaključenem poskusnem obdobju,
· urejene delovne pogoje in podporo pri uvajanju v delo.
Vaše ključne naloge
· Neposredna pomoč pri vodenju strokovnih nalog na delu delovnega področja oz. notranje organizacijske enote; 
· vodenje projektnih skupin; samostojno oblikovanje sistemskih rešitev in drugih najzahtevnejših gradiv; 
· opravljanje drugih najzahtevnejših nalog s pravnega področja, investicij in vodenje najzahtevnejših postopkov javnega naročanja; 
· vodenje in sodelovanje v najzahtevnejših projektnih skupinah; 
· vodenje in odločanje v najzahtevnejših upravnih postopkih na I. stopnji in v upravnih postopkih na drugi stopnji, vključno z izrednimi pravnimi sredstvi, ter ostalih zadevah z delovnega področja,  
· opravljanje drugih najzahtevnejših nalog.
Od kandidatov pričakujemo
· univerzitetno izobrazbo ali magistrsko izobrazbo (2. bolonjska stopnja) pravne, upravne ali druge ustrezne smeri,
· najmanj 7 let delovnih izkušenj na primerljivem delovnem področju,
· opravljen strokovni izpit iz upravnega postopka oziroma pripravljenost, da ga opravite v šestih mesecih po zaposlitvi,
· odlično poznavanje zakonodaje s področja javnega naročanja,
· zaželeno poznavanje gradbene zakonodaje,
· samostojnost, natančnost, odgovornost in sposobnost učinkovitega sodelovanja.
Iščemo sodelavca, ki
· zna prevzeti odgovornost za zahtevne strokovne naloge,
· razmišlja analitično in išče učinkovite rešitve,
· uživa v sodelovanju z različnimi deležniki,
· svoje delo opravlja strokovno, odgovorno in z visoko stopnjo integritete.
Če želite svoje znanje in izkušnje uporabiti pri projektih, ki prispevajo k razvoju stanovanjske politike in izboljšanju kakovosti bivanja v Sloveniji, vas vabimo, da se do vključno 26. 8. 2026  prijavite in postanete del naše ekipe.
Skupaj ustvarjamo boljše bivalne možnosti za prihodnje generacije.
Stanovanjski sklad RS

